CELEX: 31992D0429
Language: el
Date: 1992-06-24 00:00:00
Title: 92/429/ΕΟΚ: Απόφαση της Επιτροπής της 24ης Ιουνίου 1992 για την τροποποίηση της απόφασης 83/471/ΕΟΚ περί της Επιτροπής Κοινοτικού Ελέγχου για την εφαρμογή της κλίμακας κατατάξεως σφαγείου χονδρών βοοειδών

Avis juridique important

|

31992D0429

92/429/ΕΟΚ: Απόφαση της Επιτροπής της 24ης Ιουνίου 1992 για την τροποποίηση της απόφασης 83/471/ΕΟΚ περί της Επιτροπής Κοινοτικού Ελέγχου για την εφαρμογή της κλίμακας κατατάξεως σφαγείου χονδρών βοοειδών  

Επίσημη Εφημερίδα αριθ. L 237 της 20/08/1992 σ. 0015 - 0015 Φινλανδική ειδική έκδοση: Κεφάλαιο 3 τόμος 44 σ. 0171  Σουηδική ειδική έκδοση: Κεφάλαιο 3 τόμος 44 σ. 0171 

ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1992  για την τροποποίηση της απόφασης 83/471/ΕΟΚ περί της Επιτροπής Κοινοτικού Ελέγχου για την εφαρμογή της κλίμακας κατατάξεως σφαγείου χονδρών βοοειδών  (92/429/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 περί καθιερώσεως κοινοτικής κλίμακας κατατάξεως σφαγείων χονδρών βοοειδών (1), όπως τροποποιήθηκε από τον κανονισμό (ΕΟΚ) αριθ. 1026/91 (2), και ιδίως το άρθρο 5 τέταρτο εδάφιο,  Εκτιμώντας:  ότι από τη σύνθεση της Επιτροπής Ελέγχου πρέπει να είναι δυνατόν εντός περιόδου δύο ετών, κάθε κράτος μέλος να αντιπροσωπεύεται σε όλες τις επισκέψεις που πραγματοποιούνται στο σύνολο των κρατών μελών- ότι γι' αυτό πρέπει να προβλεφθεί αύξηση του  αριθμού των μελών που συμμετέχουν στην εν λόγω Επιτροπή και να προσαρμοστεί ανάλογα η απόφαση 83/471/ΕΟΚ της Επιτροπής της 7ης Σεπτεμβρίου 1983 περί της Επιτροπής Κοινοτικού Ελέγχου για την εφαρμογή της κλίμακας κατατάξεως σφαγείου χονδρών βοοειδών (3),  όπως τροποποιήθηκε τελευταία από την απόφαση 86/131/ΕΟΚ (4)-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το κείμενο του άρθρου 2 παράγραφος 2 της απόφασης 83/471/ΕΟΚ αντικαθίσταται από το ακόλουθο κείμενο:  "2. Οι επί τόπου έλεγχοι διενεργούνται σε ένα κράτος μέλος από ομάδα της Επιτροπής που περιλαμβάνει το πολύ δέκα μέλη σύμφωνα με τον ακόλουθο κανόνα:  - τρεις εμπειρογνώμονες της επιτροπής από τους οποίους ο ένας αναλαμβάνει την προεδρία της επιτροπής,  - ένας εμπειρογνώμονας του εν λόγω κράτους μέλους,  - ένας εμπειρογνώμονας του κράτους μέλους στο έδαφος του οποίου η επιτροπή διενήργησε τον τελευταίο επιτόπου έλεγχο,  - ένας εμπειρογνώμονας του κράτους μέλους στο έδαφος του οποίου η επιτροπή θα διενεργήσει προσεχή έλεγχο,  - τέσσερις εμπειρογνώμονες των άλλων κρατών μελών."  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 24 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 123 της 7. 5. 1981, σ. 3. (2) ΕΕ αριθ. L 106 της 26. 4. 1991, σ. 2. (3) ΕΕ αριθ. L 259 της 20. 9. 1983, σ. 30. (4) ΕΕ αριθ. L 101 της 17. 4. 1986, σ. 40.